open-index/open-wikipedia-markdown huggingface dataset:
Аўтаномнае тэрытарыяльнае ўтварэньне з асаблівым прававым статусам Прыднястроўе

**Аўтаномнае тэрытарыяльнае ўтварэньне з асаблівым прававым статусам Прыднястроўе** (, , ) — фармальна існая ў сыстэме адміністрацыйнага дзяленьня Малдовы аўтаномная адміністрацыйна-тэрытарыяльная адзінка, разьмешчаная ўздоўж усходняга берага ракі Днестр на частцы тэрыторыі, кантраляванай непрызнанай Прыднястроўскай Малдаўскай Рэспублікай. Была заснаваная законам № 173 ад 22 ліпеня 2005 году «Аб асноўных палажэньнях асаблівага прававога статусу населеных пунктаў левабярэжжа Днястра (Прыднястроўя)» .

Тэрыторыі, якія аспрэчваюцца ПМР, але знаходзяцца пад кантролем малдаўскіх уладаў, у гэтае азначэньне не ўключаюцца, яны належаць да *Дубасарскага*, *Каўшанскага* і *Новааненскага* раёнаў Малдовы. Таксама са складу ўтварэньня выключаны муніцыпій *Бэндэры*, але ўваходзіць муніцыпій Тыраспаль.

Паводле Закону аб адміністрацыйна-тэрытарыяльнай сыстэме Рэспублікі Малдова 2001 году (дадатак 5) у склад адміністрацыйна-тэрытарыяльных адзінак левабярэжжа Днястра, якім могуць быць нададзены асаблівыя формы і ўмовы аўтаноміі, уваходзяць 147 населеных пунктаў. У тым ліку: 1 муніцыпій (Тыраспаль), 9 гарадоў, 2 населеныя пункты, якія ўваходзяць у склад гарадоў, 69 сёлаў і камун, у склад якіх уваходзяць 135 населеных пунктаў.

## Глядзіце таксама
* Малдова
* Прыднястроўская Малдаўская Рэспубліка

## Крыніцы

## Вонкавыя спасылкі
* Transnistria мапа — Mapase

Катэгорыя:Малдова
Алімпійскія гульні 1924 году

**Алімпійскія гульні 1924 году** — гэта:

* Зімовыя Алімпійскія гульні 1924 году, якія праходзілі ў Шамані (Францыя)
* Летнія Алімпійскія гульні 1924 году, якія праходзілі ў Парыжы (Францыя)
Зборная Эстоніі па футболе

**Нацыянальная каманда Эстоніі па футболе** — нацыянальная зборная Эстоніі, якая рэпрэзэнтуе краіну на міжнародных футбольных спаборніцтвах. Удзельнікаў зборнай вызначае галоўны трэнэр Эстонскай футбольнай асацыяцыі (EJL). Хатнія матчы зборнай праводзяцца ў Таліне на стадыёне «А. Ле Кок Арэна».

Першы матч зборная Эстоніі правяла ў 1920 супраць зборнай Фінляндыі, атрымаўшы ў Хэльсынках паразу 6:0. Аднойчы Эстонія брала ўдзел у Алімпійскіх гульнях — улетку 1924 року; у чэмпіянатах сьвету або Эўропы ня ўдзельнічала ні разу.

Першы пасьля вялікага перапынку, выкліканага акупацыяй Эстоніі Саветамі, міжнародны матч адноўленая зборная правяла 3 чэрвеня 1992 року ў Таліне супраць Славеніі, ён завяршыўся нічыйным лікам 1:1.

Найбольшую колькасьць выступаў за зборную Эстоніі мае Мартын Рэйм (157), па гэтым паказьніку ён трымаў эўрапейскі рэкорд да лістападу 2009 року. Найбольш пасьпяховы бамбардзір — Андрэс Опэр (38 мячоў).

## Вонкавыя спасылкі

* Эстонская футбольная асацыяцыя
* Профіль на бачыне FIFA
* Профіль на бачыне UEFA
* Архіў гульняў каманды з 1920 року
* Архіў гульцоў
* Матчы зборнай
Samsung Ativ S

**Samsung Ativ S** ( — жыцьцё) — першы смартфон вытворчасьці ТАА «Самсунг Электроніка» з апэрацыйнай сыстэмай Windows Phone 8, прадстаўлены на Міжнароднай радыёвыставе ў Бэрліне 31 жніўня — 5 верасьня 2012 году. Зьяўляецца першай выпушчанай прыладай з WP8, якая мае беларускамоўны інтэрфэйс.

## Уласьцівасьці
Дотыкавы экран з дыяганальлю 4,8 цалі, актыўнай матрыцай на арганічных сьветладыёдах (AMOLED)  і абалонкай з загартаванага шкла меў разрозьненьне 720×1280 піксэлаў (306 пкс/цаля). Сховішча складала 16 гігабайтаў з магчымасьцю пашырэньня за кошт падлучэньня картаў памяці, апэратыўная запамінальная прылада — 1024 мэгабайты. Камэра дазваляе ствараць высокаразрозьненае відэа ў 1080 паземных лініяў з суадносінамі бакоў 16:9 (1,78:1). Двух’ядравы працэсар MSM8960 мае частасьць 1,5 гігагэрца. Акумулятар мае ёмістасьць 2300 міліампэраў/гадз. Корпус — матавы алюмінавы.

## Крыніцы

Катэгорыя:Смартфоны
Катэгорыя:Беларусіфікаваныя тэлефоны
Катэгорыя:Мабільныя тэлефоны
Катэгорыя:Зьявіліся ў 2012 годзе
Наталі Касьцюшка-Марызэ

**Наталі́ Жэнэвіе́ва Мары́я Касьцю́шка-Марызэ́** (; нарадзілася 14 траўня 1973 году, Парыж) — француская палітык, парлямэнтарыстка, былая міністарка ва ўрадзе Франсуа Фіёна (2010—2012).

## Жыцьцяпіс
Паходзіць зь беларускага роду сям’і Касьцюшкаў, ейны далёкі продак быў братам Тадэвуша Касьцюшкі.

Па адукацыі біёляг, скончыла Політэхнічную школу ў Парыжы, навучалася таксама ў Нацыянальнай школе лясных і водных інжынэраў.

З другой паловы 90-х была блізкай супрацоўніцай Жака Шырака, належала да Аб’яднаньня ў падтрымку Рэспублікі. У 2002 атрымала дэпутацкі мандат у Нацыянальную асамблею як намесьніца пасла П’ера-Андрэ Вільцэра. У 2004 абраная ў раду рэгіёну Іль-дэ-Франс. У 2007 вылучалася як прадстаўніца Уніі за народны рух, у другім туры перамогшы прадстаўніка сацыялістаў. У партыі прадстаўляе г. зв. блакітна-зялёных, якія складаюць экалягічную фракцыю.

У чэрвені 2007 заняла пасаду дзяржаўнага сакратара дэпартамэнту экалёгіі ва ўрадзе Франсуа Фіёна, на чале якога стаяў Жан-Люі Барляо. У сакавіку 2008 перамагла ў выбарах на пасаду мэра Лянжумо. У студзені 2009 была пераведзеная на пасаду дзяржаўнага сакратара дэпартамэнту плянаваньня і разьвіцьця лічбавай гаспадаркі, непасрэдна падпарадкаваную прэм’еру. У лістападзе 2010 у трэцім кабінэце таго самага прэм’ера стала міністаркай экалёгіі, ураўнаважанага разьвіцьця, транспарту і жыхарства Францыі.

22 лютага 2012 пакінула пасаду ў сувязі зь пераходам у выбарчы клюб Нікаля Сарказі ў часе прэзыдэнцкае кампаніі. На парлямэнцкіх выбарах была пераабраная.

## Крыніцы

## Вонкавыя спасылкі
* Біяграфія
* Нацыянальная асамблея XIII скліканьня

Катэгорыя:Міністры Францыі
Катэгорыя:Францускія палітыкі
Катэгорыя:Сябры Уніі за народны рух
Катэгорыя:Сябры Аб’яднаньня ў падтрымку Рэспублікі
Наталі
Гарызонт Турнава

«**Гарызонт**» () — паўночнамакедонскі футбольны клюб з гораду Турнава. Заснаваны ў 1950 годзе.

## Вонкавыя спасылкі
* Афіцыйны сайт

Катэгорыя:Турнава
Блёкшот (баскетбол)

**Блёк-шот** ( — *заблякаваны кідок*) — баскетбольны тэрмін, які азначае блякаваньне па правілах гульцом абароны кідка суперніка. Звычайна блякуючымі гульцамі зьяўляюцца гульцы першай лініі — цэнтравыя і цяжкія форварды. Але і тыя, хто гуляе на іншых пазыцыях, але мае добры скачок і каардынацыю маюць таксама найлепшыя паказчыкі. Блёк — паказчык, які вызначае дзеяньні баскетбалістаў у абароне.

## Рэкорды па блёк-шотах у НБА
* Найбольшая колькасьць блёк-шотаў за гульню: Элмар Сьміт (17)
* Найбольшая колькасьць блёк-шотаў за палову гульні: Элмар Сьміт, Джордж Джонсан, Манутэ Бол (па 11)
* Найбольшая колькасьць блёк-шотаў у сярэднім за гульню за сэзон: Марк Ітан (5,56)
* Найбольшая колькасьць блёк-шотаў за кар’еру: Хакім Аладж'ювон (3830)
* Найбольшая колькасьць блёк-шотаў у сярэднім за гульню за кар’еру: Марк Ітан (3,50)
* Найбольшая колькасьць блёк-шотаў у матчы фіналу НБА: Дуайт Ховард (9)
* Найбольшая колькасьць блёк-шотаў у матчы плэй-оф: Марк Ітан, Хакім Аладж’ювон, Эндру Байнам (по 10)

Катэгорыя:Баскетбольныя назвы
На Дзяды

**«На [[Дзяды]]»** — паэма Янкі Купалы, напісаная ў 1911 годзе. 

Катэгорыя:Паэмы Янкі Купалы
Катэгорыя:Творы 1911 году
Сталічная тэрыторыя Ісламабаду

**Сталі́чная тэрыторыя Ісламаба́ду** (, ) — фэдэральная тэрыторыя Пакістану, якая ўлучае сталіцу дзяржавы горад Ісламабад. Знаходзіцца ў паўночна-ўсходняй частцы краіны.

## Геаграфія
Знаходзіцца ў паўночна-ўсходняй частцы Пакістану. На ўсходзе ды поўдні мяжуе з правінцыяй Панджаб, на паўночным захадзе — з правінцыяй Хайбэр-Пахтунхва.

Плошча складае 1165,5 км².

## Адміністрацыйнае ўладкаваньне
У склад Сталічнае тэрыторыі Ісламабаду ўваходзяць зоны, агульная колькасьць якіх налічвае пяць.

## Дэмаграфія
Колькасьць насельніцтва складае 1 151 868 чалавек.

## Вонкавыя спасылкі

* Capital Development Authority

Катэгорыя:Геаграфія Пакістану
Шлях пілігрыма

**«Шлях пілігрыма»** (, літаральна **«Падаро́жжа пілігры́ма з гэ́тага сьве́ту ў бу́дучы»**) — хрысьціянская алегорыя ангельскага пісьменьніка Джона Баньяна, выдадзеная ў 1678 року. Лічыцца адным з найбольш істотных твораў рэлігійнай ангельскай літаратуры, перакладзеная больш як на 200 моваў і ніколі не зьнікала з продажу. Баньян пачаў пісаць кнігу ў бэдфардшырскай акруговай турме, куды ён быў кінуты за парушэньні Акту пра сходы, які забараняў адпраўленьне рэлігійных набажэнстваў па-за юрысдыкцыяй англіканскай царквы. Першыя дасьледнікі Баньяна, прыкладам Джон Браўн з Бэдфарду, лічыў, што «Шлях пілігрыма» быў пачаты падчас другога, кароткага зьняволеньня Баньяна цягам шасьці месяцаў 1675 року, аднак пазьнейшыя, сярод якіх Роджэр Шэррак, лічаць, што Баньян пачаў пісаць твор ужо ў часе першага зьняволеньня (1660—1672) адразу пасьля сканчэньня ўласнай духоўнай аўтабіяграфіі «Дастаткова ласкі для найвялікшага грэшніка» ().. Яшчэ пры жыцьці аўтара першая частка кнігі атрымала 11 выданьняў агульным накладам 100 000 асобнікаў.

## Крыніцы

## Вонкавыя спасылкі

* Аўдыёвэрсія 
* Кніга на праекце Гутэнбэрг
* Электронны варыянт (PDF)

Катэгорыя:Пратэстанцкая літаратура
Катэгорыя:Фантастыка
Катэгорыя:Кнігі 1678 году‎
Катэгорыя:Раманы на ангельскай мове
Катэгорыя:Творы ангельскай літаратуры
Катэгорыя:Хрысьціянскія раманы
Nokia Lumia 820

**Nokia Lumia 820** ( — «сьнег») — смартфон, выпушчаны Nokia для Windows Phone 8 у лістападзе 2012 году замест ранейшага Nokia Lumia 800. Апэрацыйная сыстэма WP8 мае беларускамоўны інтэрфэйс. Зьяўляецца першым тэлефонам Нокіа пад WP8 з разьёмам для мікракартаў памяці. Зарада акумулятара стае на 7 гадзінаў размоваў або на 10 дзён і 20 гадз. чаканьня (гадз. размовы = суткі і 13 гадз. чаканьня або 39 хвіл. размовы = суткі чаканьня). Паказьнік паглынаньня выпраменьваньня (SAR) ад тэлефона складаў 0,94 ват/кг.

## Уласьцівасьці
Дотыкавы экран з дыяганальлю 4,3 цалі і актыўнай матрыцай на арганічных сьветладыёдах (AMOLED) меў разрозьненьне 480×800 піксэлаў (217 пкс/цаля). Сховішча складала 8 гігабайтаў з магчымасьцю пашырэньня за кошт падлучэньня картаў памяці, апэратыўная запамінальная прылада — 1024 мэгабайтаў. Камэра дазваляе ствараць высокаразрозьненае відэа ў 1080 паземных лініяў з суадносінамі бакоў 16:9 (1,78:1). Двух’ядравы працэсар MSM8960 мае частасьць 1,5 гігагэрцу. Тэлефон прадаецца зь бяздротавай падзарадкай. Корпус прапаноўваўся ў адным з 7 адценьняў — белы, блакітны, жоўты, фіялетавы, чорны, чырвоны або шэры.

## Крыніцы

Катэгорыя:Мабільныя тэлефоны Nokia
Катэгорыя:Смартфоны
Катэгорыя:Беларусіфікаваныя тэлефоны
Катэгорыя:Зьявіліся ў 2012 годзе
Прадстаўніца АБСЭ па свабодзе СМІ

**Прадстаўні́к/прадстаўні́ца АБСЭ па свабо́дзе СМІ** — пасада па адсочваньні разьвіцьця СМІ ва ўсіх 57 дзяржавах-удзельніцах Арганізацыі па бясьпецы і супрацоўніцтве ў Эўропе (АБСЭ). Прадстаўніца рыхтуе паведамленьні пры спробах парушэньняў свабоды слова, адстойвае поўную адпаведнасьць з прынцыпамі АБСЭ і абавязкамі, датычнымі свабоды слова і прэсы.

У выпадку сур’ёзных парушэньняў прадстаўнік (-ца) спрабуе наўпрост скантактавацца зь дзяржавай-парушальніцай і іншымі зацікаўленымі бакамі, дае ацэнку фактам і судзейнічае ў вырашэньні праблемы.

Прадстаўнік (-ца) зьбірае і атрымлівае зьвесткі па сытуацыі са СМІ з розных крыніцаў, у тым ліку ад краінаў-удзельніц, недзяржаўных і мэдыйных арганізацыяў.

Офіс прадстаўніцы знаходзіцца ў Вене і мае 15 супрацоўнікаў.

Пасада прадстаўніцы па свабодзе СМІ складае адзін з чатырох міжнародных мэханізмаў па спрыяньні свабодзе слова. Астатнія тры — Адмысловы дакладчык ААН па свабодзе слова і думкі, Адмысловы дакладчык па свабодзе слова ААД і Адмысловы дакладчык па свабодзе слова Афрыканскі камітэт па правох чалавецтва і чалавека. Штороку яны выдаюць супольны даклад з апісаньнем сусьветных праблемаў з волевыяўленьнем.

## Прадстаўнікі па свабодзе СМІ
* Фраймут Дувэ (Нямеччына): 1998—2004
* Міклаш Харасьці (Вугоршчына): 2004—2010
* Дуня Міятавіч (Босьнія і Герцагавіна): 2010—2017
*  (Францыя): 2017—2020
*  (Партугалія): ад 2020

## Крыніцы

## Вонкавыя спасылкі
* Афіцыйная бачына
* Мандат Прадстаўніка

Катэгорыя:Арганізацыя бясьпекі і супрацы ў Эўропе
Катэгорыя:Свабода слова
Катэгорыя:Міжнародныя праваабарончыя арганізацыі
Катэгорыя:Журналісцкія арганізацыі
Сьпіс сэрвісаў Yahoo!

Акрамя вэб-пошуку ў сетцы кампанія Yahoo! прапануе мноства іншых сэрвісаў для працы ў інтэрнэце. Гэта сьпіс усіх сэрвісаў, якія прадстаўляюцца кампаніяй Yahoo!.

### A
* Account Information
* Advertising
* Answers
* Autos

### C
* Calendar
* Company Info
* Connected TV
* Contributor Network
* Contacts

### D
* Dating
* Developer Network
* Directory
* Domains
* Downloads

### E
* Education

### F
* Family Accounts
* Fantasy Football
* Fantasy MLB
* Fantasy Sports
* Finance
* Flickr

### G
* Games
* Green
* Groups

### H
* Health
* Help
* Homes
* Horoscopes

### I
* IntoNow

### J
* Jobs

### L
* Local

### M
* Mail
* Maps
* Messenger
* Mobile Web
* Movies
* Music
* My Yahoo!

### N
* News
* Notepad

### O
* omg!

### P
* Publisher Network
* Personal Finance
* Profile

### S
* Screen
* Search
* Search Blog
* Security Center
* Shine
* Shine Food
* 
* Shopping
* Small Business
* Small Business Advisor
* Sports

### T
* Toolbar
* Transliteration
* Travel
* TV

### V
* Values

### W
* Weather
* Web Hosting

### Y
* Yahoo! Axis
* Yahoo!

## Вонкавыя спасылкі
* Галоўная старонка Yahoo! для Расіі — https://web.archive.org/web/20130606155915/http://ru.yahoo.com/
* Афіцыйны сайт усіх сэрвісаў Yahoo! — http://everything.yahoo.com/

Катэгорыя:Yahoo!
Кросна

**Кро́сна** () — места на правах павету ў Падкарпацкім ваяводзтве, цэнтар Кросьненскага павету. У 1975—1998 роках была цэнтрам Кросьненскага ваяводзтва.

## Крыніцы

## Літаратура
* *Krosno — studia z dziejów miasta i regionu*, T. I, red. Garbarcik J., Kraków 1972
* *Krosno — studia z dziejów miasta i regionu*, T. II, red. Garbarcik J., Kraków 1973
* *Krosno — studia z dziejów miasta i regionu*, T. III, red. Cynarski St., Kraków 1995
* Orłowicz M.: *Ilustrowany przewodnik po Galicyi, Bukowinie, Spiszu, Orawie i Śląsku Cieszyńskim*. Książnica Polska. Lwów 1919, Reprint: Ruthenus Rafał Barski. Krosno 2002
* 

## Вонкавыя спасылкі
* Афіцыйная бачына


Катэгорыя:Гарады на правах павету
Скендэрбэў Корча

«**Скендэрбэў**» () — альбанскі футбольны клюб з гораду Корчы. Заснаваны ў 1925 годзе. Васьміразовы чэмпіён Альбаніі (1933, 2011, 2012, 2013, 2014, 2015, 2016, 2018), уладальнік Кубка Альбаніі (2018).

## Гісторыя
У сакавіку 2018 году УЭФА на 10 гадоў забараніла «Скендэрбэў» удзельнічаць у эўракубках за ўдзел у дамоўленых гульнях.

## Крыніцы

## Вонкавыя спасылкі
* Афіцыйны сайт

Катэгорыя:Корча
Валянцін Бялькевіч

**Валянці́н Мікала́евіч Бяльке́віч** (27 студзеня 1973, Менск, БССР — 1 жніўня 2014, Кіеў, Украіна) — беларускі футбаліст і футбольны трэнэр. У 1992—2005 гадах правёў 56 гульняў за нацыянальную зборную Беларусі. Найлепшы футбаліст Беларусі (1995). Вядомы выступленнямі кіеўскага "Дынама", дзе пазней працаваў трэнерам. Уваходзіць у Клюб Сяргея Алейнікава для беларускіх футбалістаў, якія згулялі 500 і болей афіцыйных матчаў, а таксама ў Клюб беларускіх бамбардзіраў для футбалістаў, якія забілі 100 і болей галоў на найвышэйшым узроўні.

## Кар’ера
### Клюбная
Кар’ера Валянціна пачалася ў менскім «Дынама», за якое ён выступаў у 1991—1996 гады. У 1996 годзе перайшоў у кіеўскае «Дынама». У вышэйшай лізе Ўкраіны ў складзе «Дынама» дэбютаваў 20 ліпеня 1996 году ў матчы супраць клюбу ЦСКА.

Кар’ера Бялькевіча ў кіеўскім «Дынама» пачыналася цяжка — на працягу двух гадоў пасьля пераезду ў сталіцу Ўкраіны ён вельмі рэдка зьяўляўся ў асноўным складзе, у той час трэнэрам кіяўлянаў быў Ёжэф Саба. Сытуацыя зьмянілася зь вяртаньнем у клюб Валера Лабаноўскага.

Бялькевіч пачаў праходзіць у склад каманды, добра гуляючы з парай нападнікаў Шаўчэнка — Раброў, складаючы «ўдарны» трохкутнік «Дынама». Для гульнявой мадэлі, якую ўвасабляў у жыцьцё Лабаноўскі, Бялькевіч стаў неабходным элемэнтам сыстэмы, менавіта ён быў сувязным зьвяном паміж надзейнай і насычанай абаронай кіяўлянаў і мабільным нападам. Валянцін арганізоўваў ільвіную дзель імклівых і паражальных контарнаступаў, якія сталі фірмовым стылем «Дынама» у канцы 1990-х.

У інтэрвію Бялькевіч сказаў, што вельмі добра разумеў манеру гульні кіеўскіх форвардаў. У вышэйшай лізе за «Дынама» згуляў 224 матчы, забіў 51 мяч. У чэрвені 2008 году Бялькевіч падпісаў гадавы кантракт з азэрбайджанскім клюбам «Інтэр». Аднак атрымаўшы ў студзені 2009 году трэнэрскую ліцэнзію «А» па ўзаемнай згодзе скасаваў кантракт зь «Інтэрам» і завяршыў кар’еру гульца.

### Міжнародная
У кастрычніку 2005 году Бялькевіч завяршыў выступы за нацыянальную зборную Беларусі. За зборную каманду ён адгуляў 56 матчаў і забіў 10 галоў. Пасьля завяршэньня кар’еры ў зборнай ён прыняў украінскае грамадзянства ў 2008 годзе.

## Дасягненьні
**[[Дынама Менск (футбольны клюб)|Дынама Менск]]**
* Чэмпіён Беларусі (5): 1992, 1993, 1994, 1995 (), 1995
* Уладальнік Кубка Беларусі (2): 1992, 1994
* Найлепшы гулец чэмпіянату Беларусі: 1992
* Найлепшы футбаліст Беларусі: 1995

**[[Дынама Кіеў]]**
* Чэмпіён Украіны (7): 1997, 1998, 1999, 2000, 2001, 2003, 2004
* Уладальнік Кубка Ўкраіны (6): 1998, 1999, 2000, 2003, 2005, 2006
* Найлепшы гулец чэмпіянату Ўкраіны: 2001
* Найлепшы легіянэр чэмпіянату Ўкраіны: 2001, 2002

## Крыніцы

## Вонкавыя спасылкі
* Профіль на сайце кіеўскага «Дынама»

Катэгорыя:Беларускія футбалісты
Катэгорыя:Футбалісты зборнай Беларусі
Катэгорыя:Футбалісты клюбу «Дынама» Менск
Катэгорыя:Футбалісты клюбу «Дынама» Кіеў
Катэгорыя:Футбалісты клюбу «Кешла» Баку
Фэдэральна кіраваныя пляменныя тэрыторыі

**Фэдэра́льна кірава́ныя пляме́нныя тэрыторыі** (, ) — колішні рэгіён у Пакістане. Знаходзіўся ў паўночна-заходняй частцы краіны. Быў ліквідаваны ў траўні 2018 году, калі быў далучаны да правінцыі Хайбэр-Пахтунхва.

## Геаграфія
Месьціўся ў паўночна-заходняй частцы Пакістану. На ўсходзе меў граніцу з правінцыяй Хайбэр-Пахтунхва, на поўдні — з правінцыяй Бэлуджыстан, на захадзе праходзіла мяжа з Аўганістанам.

Плошча складала 27 220 км².

## Адміністрацыйнае ўладкаваньне
У склад Фэдэральна кіраваных пляменных тэрыторыяў уваходзілі агенцтвы (агульная колькасьць якіх налічвае сем) і памежныя рэгіёны (агульная колькасьць якіх налічвае шэсьць).

## Дэмаграфія
Колькасьць насельніцтва складала 3 176 331 чалавек.

## Вонкавыя спасылкі
* FATA Development Authority (FATA DA)

Катэгорыя:Геаграфія Пакістану
Nokia Lumia 920

**Nokia Lumia 920** ( — сьнег) — смартфон, выпушчаны Nokia 2 лістапада 2012 году. Апэрацыйная сыстэма Windows Phone 8 мае беларускамоўны інтэрфэйс. Зарада акумулятара стае на 9 гадзінаў размоваў або на 13 дзён і 8 гадз. чаканьня (гадз. размовы = суткі і 12 гадз. чаканьня або 41 хвіл. размовы = суткі чаканьня). Паказьнік паглынаньня выпраменьваньня (SAR) ад тэлефона складаў 0,7 ват/кг.

## Уласьцівасьці
Дотыкавы вадка-крышталічны экран з дыяганальлю 4,5 цалі меў разрозьненьне 768×1280 піксэлаў (332 пкс/цаля). Сховішча складала 32 гігабайты, апэратыўная запамінальная прылада — 1024 мэгабайтаў. Камэра дазваляе ствараць высокаразрозьненае відэа ў 1080 паземных лініяў з суадносінамі бакоў 16:9 (1,78:1). Двух’ядравы працэсар MSM8960 мае частасьць 1,5 гігагэрца. Тэлефон прадаецца зь бяздротавай зарадкай. Корпус прапаноўваўся ў адным з 5 адценьняў — белы, жоўты, чорны, чырвоны або шэры.

## Крыніцы

Катэгорыя:Мабільныя тэлефоны Nokia
Катэгорыя:Смартфоны
Катэгорыя:Беларусіфікаваныя тэлефоны
Катэгорыя:Зьявіліся ў 2012 годзе
Юка Райтала

**Юка Райтала** (;  15 верасьня 1988 году, Керава, Фінляндыя) — фінскі футбаліст, гуляе абаронцам за клюб «Гністан» і нацыянальную зборную Фінляндыі. Звычайна Юка гуляе ў якасьці левага абаронцы як у клюбе, гэтак і ў зборнай, але таксама можа працаваць у якасьці правага або цэнтральнага абаронцы.

## Дасягненьні
**ХІК**:
* Чэмпіён Фінляндыі: 2009, 2022, 2023
* Уладальнік Кубак Фінляндыі: 2008, 2009

**«Манрэаль Імпэкт»**:
* Пераможца першынства Канады: 2019

## Крыніцы

## Вонкавыя спасылкі
* Профіль на афіцыйным сайце «Гээрэнвэну»
* Профіль на weltfussball.de
* Профіль на fussballdaten.de
* Профіль на transfermarkt.de

Катэгорыя:Фінскія футбалісты
Раман Яроменка

**Раман Яроменка** (;  19 сакавіка 1987 году, Масква, СССР) — фінскі футбаліст расейскага паходжаньня, паўабаронца клюбу «Гністан». У 2007—2016 гадах гуляў за нацыянальную зборную Фінляндыі. У лістападзе 2016 году быў дыскваліфікаваны на два гады за станоўчы тэст на какаін.

## Дасягненьні
**«Дынама» Кіеў**:
* Чэмпіён Украіны: 2009
* Уладальнік Супэркубка Ўкраіны: 2009, 2011

**«Рубін»**:
* Уладальнік Кубка Расеі: 2012
* Уладальнік Супэркубка Расеі: 2012

**ЦСКА**:
* Чэмпіён Расеі: 2016

## Крыніцы

## Вонкавыя спасылкі
* Профіль на афіцыйным сайце «Рубіну»
* Статыстыка на National Football Teams
* Профіль на transfermarkt.co.uk
* Профіль на soccerway.com

Катэгорыя:Фінскія футбалісты
Фоля Эш

«**Фоля**» — люксэмбурскі футбольны клюб з гораду Эш-сюр-Альзэту. Заснаваны ў 1906 годзе. Васьміразовы чэмпіён Люксэмбургу, трохразовы ўладальнік Кубка Люксэмбургу.

## Крыніцы

## Вонкавыя спасылкі
* Афіцыйны сайт

Катэгорыя:Эш-сюр-Альзэт
F1 Racing

**F1 Racing** — брытанскі штомесячны часопіс пра Формулу-1. Першы нумар выйшаў у сакавіку 1996 году. F1 Racing на сёньняшні дзень доступны больш чым на 20 мовах у 100 краінах сьвету.

## Вонкавыя спасылкі
* Афіцыйны сайт часопіса

Катэгорыя:Зьявіліся ў 1996 годзе
Катэгорыя:Брытанскія часопісы
Катэгорыя:Часопісы на ангельскай мове
Безалькагольны напой

**Безалькагольны напой** — напой, які ня ўтрымлівае алькаголю. Безалькагольныя напоі часьцяком газуюцца й звычайна спажываюцца халоднымі. Найбольш распаўсюджаныя безалькагольныя напоі — сок, кола, газаваная вада, халодная гарбата, салодкая гарбата, зялёная гарбата, ліманад і пунш. Квас таксама лічыцца безалькагольным напоем, хоць і можа ўтрымоўваць да 1,2% сьпірту.

## Вонкавыя спасылкі

*
Моцныя сьпіртныя напоі

**Моцныя сьпіртныя напоі** — сьпіртныя напоі з параўнальна высокім утрыманьнем алькаголю, асновай якіх, як правіла, зьяўляецца дыстылят або бідыстылят (атрымліваецца мэтадам перагонкі) або рэктыфікат (які атрымліваецца мэтадам рэктыфікацыі) зброджанага сусла.

Як правіла, моцнымі сьпіртнымі напоямі лічацца напоі з утрыманьнем алькаголю ня менш за 20% аб’ёму гатовай прадукцыі. Ніжняя мяжа ўтрыманьня алькаголю для моцных сьпіртных напояў дакладна ня вызначаная, і можа вагацца ў залежнасьці ад нормаў асобна ўзятай краіны.

Да моцных сьпіртных напояў не адносяць алькагольныя напоі атрыманыя мэтадам фэрмэнтацыі: піва, віно, сідар.

## Глядзіце таксама
* Калмусоўка
Азад Кашмір

**Аза́д Джа́му і Кашмі́р** (, у літаральным перакладзе — «*Вольны Кашмір*») — палітычнае ўтварэньне пад кантролем Пакістану, якое разьмяшчаецца на тэрыторыі колішняга княства Джаму і Кашмір.

## Геаграфія
Знаходзіцца на паўночны ўсход ад правінцыі Панджаб. На паўднёвым захадзе мяжуе з правінцыяй Панджаб, на захадзе ды паўночным захадзе — з правінцыяй Хайбэр-Пахтунхва, на паўночным усходзе — з Гілгіт-Балтыстанам, на ўсходзе праходзіць мяжа зь Індыяй.

Плошча складае 13 297 км².

## Адміністрацыйнае ўладкаваньне

У склад Азад Джаму і Кашміру ўваходзяць рэгіёны (агульная колькасьць якіх налічвае тры), якія ў сваю чаргу падзяляюцца на дыстрыкты (агульная колькасьць якіх налічвае дзесяць).

## Дэмаграфія
Колькасьць насельніцтва складае 4 567 982 чалавекі.

## Вонкавыя спасылкі
* www.ajk.gov.pk

Катэгорыя:Геаграфія Пакістану
Гілгіт-Балтыстан

**Гілгі́т-Балтыста́н** (, ) — палітычнае ўтварэньне пад кантролем Пакістану, якое разьмяшчаецца на тэрыторыі колішняга княства Джаму і Кашмір. 

## Геаграфія
Знаходзіцца на паўночны ўсход ад правінцыі Хайбэр-Пахтунхва. На захадзе мяжуе з правінцыяй Хайбэр-Пахтунхва, на паўднёвым захадзе — з Азад Кашмірам, на паўднёвым усходзе праходзіць мяжа зь Індыяй, на ўсходзе й паўночным усходзе — з Кітаем, на поўначы — з Аўганістанам.

Плошча складае 72 971 км².

## Адміністрацыйнае ўладкаваньне
У склад Гілгіт-Балтыстану ўваходзяць рэгіёны (агульная колькасьць якіх налічвае два), якія ў сваю чаргу падзяляюцца на дыстрыкты (агульная колькасьць якіх налічвае дзевяць).

## Дэмаграфія
Колькасьць насельніцтва складае прыкладна 1 800 000 чалавек.

## Вонкавыя спасылкі
* gilgitbaltistan.gov.pk

Катэгорыя:Геаграфія Пакістану
Пэрпарым Хэтэмай

**Пэрпарым Хэтэмай** (;  12 сьнежня 1986 году, Сэрбіца, СФРЮ) — колішні фінскі футбаліст альбанскага паходжаньня, паўабаронца. Былы гулец нацыянальнай зборнай Фінляндыі. Родны брат Пэрпарыма Мэхмэт таксама зьяўляецца футбалістам.

## Дасягненьні
**ХІК**:
* Чэмпіён Фінляндыі: 2022, 2023
* Уладальнік Кубка Фінляндыі: 2006
* Уладальнік Кубка фінскай лігі: 2023

## Крыніцы

## Вонкавыя спасылкі
* 
* 
* 
* Профіль на афіцыйным сайце «К’ева»
* Статыстыка на National Football Teams
* Профіль на ESPN

Катэгорыя:Фінскія футбалісты
Тээму Пукі

**Тээму Пукі** (;  29 сакавіка 1990 году, Котка, Фінляндыя) — фінскі футбаліст, нападнік клюбу ХІК і нацыянальнай зборнай Фінляндыі.

## Кар’ера
### Клюбная
Пачаў гуляць у футбол у клюбе з роднага гораду «КооТээПээ». У хуткім часе зацікавіў сэлекцыянэраў гішпанскага клюбу «Сэвільля», у фарм-клюбе якога правёў некалькі сэзонаў, але ня здолеў зачапіцца за склад асноўнай каманды. У 2010 годзе вярнуўся на радзіму, дзе гуляў за клюб ХІК.

У 2011 годзе ў рамках Лігі Эўропы ХІК праводзіў матчы супраць нямецкага «Шальке-04», у якіх Тээму здолеў забіць тройчы, але гэта не дапамагло фінскаму клюбу прайсьці далей у групавы раўнд. Добрая гульня гульца ў двух матчах зацікавіла нямецкі клюб і 31 жніўня Пукі падпісаў трохгадовы кантракт з клюбам з Гельзэнкірхэну.

31 жніўня 2013 году перайшоў у склад шатляндзкага «Сэлтыку». Сума трансфэру не была афіцыйна прадстаўлена.

### Міжнародная
Пукі дэбютаваў у складзе нацыянальнай зборнай Фінляндыі 4 лютага 2009 году, выйшаўшы на замену ў матчы супраць зборнай Японіі ў таварыскім матчы.

## Дасягненьні
**ХІК**:
* Чэмпіён Фінляндыі: 2010, 2011
* Уладальнік Кубак Фінляндыі: 2011

**«Сэлтык»**:
* Чэмпіён Шатляндыі: 2014

**«Брэнбю»**:
* Уладальнік Кубак Даніі: 2018

## Крыніцы

## Вонкавыя спасылкі
* Профіль на афіцыйным сайце «Шальке 04»
* Статыстыка на National Football Teams
* Профіль на soccerway.com
* Профіль на ESPN
* Профіль на transfermarkt.co.uk

Катэгорыя:Фінскія футбалісты
Аляксандар Рынг

**Аляксандар Рынг** (;  9 красавіка 1991 году, Хэльсынкі, Фінляндыя) — фінскі футбаліст, паўабаронца клюбу ХІК. Былы гулец нацыянальнай зборнай Фінляндыі.

## Кар’ера
### Клюбная
Дзяцінства правёў у Нямеччыне, дзе пачаў займацца футболам у клюбе «Баер», выхаванцам якога зьяўляецца. У 2008 годзе вярнуўся ў Фінляндыю, дзе дэбютаваў у прафэсійным футболе за клюб «ХІК» у 2010 годзе. 26 верасьня 2011 году футбаліст падоўжыў кантракт з «ХІКам» да 2015 году. У студзені 2012 году Аляксандар быў аддадзены ў арэнду ў мёнхэнглядбаскую «Барусію» на 1,5 году. Дэбютаваў у Бундэсьлізе 10 сакавіка 2012 году ў матчы супраць «Фрайбургу».

У чэрвені 2013 году падпісаў кантракт з клюбам «Кайзэрсьляўтэрн», які выступаў у Бундэсьлізе 2.

### Міжнародная
Дэбютаваў у нацыянальнай зборнай Фінляндыі 7 чэрвеня 2011 году ў матчы супраць зборнай Швэцыі.

## Дасягненьні
**ХІК**:
* Чэмпіён Фінляндыі: 2010, 2011
* Уладальнік Кубак Фінляндыі: 2011

## Крыніцы

## Вонкавыя спасылкі
* Профіль на афіцыйным сайце «Барусіі» Мёнхэнглядбах
* Статыстыка на National Football Teams
* Профіль на transfermarkt.co.uk

Катэгорыя:Фінскія футбалісты
Нікляс Майсандэр

**Нікляс Майсандэр** (;  29 верасьня 1985 году, Турку, Фінляндыя) — колішні фінскі футбаліст, абаронца. Быў гульцом нацыянальнай зборнай Фінляндыі. Нікляс мае брата-блізьнюка Гэнрыка, які таксама зьяўляецца футбалістам і гуляе брамнікам. Нікляс зьяўляецца найлепшым футбалістам Фінляндыі 2012 году.

## Кар’ера
### Клюбная
Кар’еру распачаў у клюбе з роднага гораду ТПС. У 2003 годзе Нікляс перайшоў у склад амстэрдамскага «Аяксу» разам з братам-блізьнюком. У 2006 годзе Нікляс перабраўся ў клюб «Зволе», а ў 2008 годзе стаў гульцом клюбу АЗ. У жніўні 2012 году Нікляс вярнуўся ў «Аякс» і заключыў з клюбам трохгадовы кантракт.

### Міжнародная
У нацыянальнай зборнай Фінляндыі Майсандэр дэбютаваў 29 траўня 2008 году ў таварыскім матчы супраць зборнай Турэччыны. У 2011 годзе атрымаў капітанскую повязь ад Пэтры Пасанэна.

## Дасягненьні
**АЗ**:
* Чэмпіён Нідэрляндаў: 2009
* Уладальнік Супэркубка Нідэрляндаў: 2009

**«Аякс»**:
* Чэмпіён Нідэрляндаў: 2013, 2014
* Уладальнік Супэркубка Нідэрляндаў: 2013

**«Мальмё»**:
* Чэмпіён Швэцыі: 2021, 2023, 2024
* Уладальнік Кубка Швэцыі: 2022

## Крыніцы

## Вонкавыя спасылкі
* Профіль на афіцыйным сайце «Аяксу»
* Статыстыка на National Football Teams
* Профіль на Voetbal International
* Профіль на soccerway.com
* Профіль на ESPN
* Профіль на transfermarkt.co.uk

Катэгорыя:Фінскія футбалісты
Зборная Фінляндыі па футболе

**Зборная Фінляндыі па футболе** — прадстаўляе Фінляндыю на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольная асацыяцыя Фінляндыі. Каманда існуе з 1907 году, была прызнана ФІФА ў 1908 годзе, незважаючы на тое, што краіна на той момант зьяўлялася часткай Расейскае імпэрыі.

Зборная Фінляндыі ніколі не брала ўдзел у чэмпіянатах Эўропы й сьвету, але не важаючы на гэта, найвышэйшым месцам у рэйтынгу зборных для каманды было 30 месца ў пачатку 2000-х гадоў, калі нацыянальную каманду трэнэраваў ангельскі спэцыяліст Рой Годжсан.

## Гісторыя
Футбольны зьвяз Фінляндыі быў заснаваны ў 1907 годзе. Фінляндыя ўвайшла ў ФІФА ў 1908 годзе, хоць і ўваходзіла ў той час у склад Расейскай імпэрыі. Футбол у Фінляндыі заўсёды саступаў ў папулярнасьці зімовым відам спорту, лёгкай атлетыцы й аўтаралі, і наўрад ці сытуацыя ў хуткім часе кардынальна зьменіцца. Да 1970-х гадоў блізкасьць фінаў з футболам абмяжоўвалася ў асноўным таварыскімі матчамі з паўночнымі суседзямі, і, хоць з тых часоў яны рэгулярна ўдзельнічаюць у адборачных турнірах да чэмпіянатаў сьвету й Эўропы, зборная асабліва не прагрэсавала. Аднак у 1980 і ў 2008 гадох Фінляндыя была блізкая да выхаду ў фінальную частку чэмпіянату Эўропы. У асобных матчах каманда можа добра сябе праявіць.

Лідэрам каманды па колькасьці згуляных матчаў, забітых галоў зьяўляецца Яры Літманэн, які ўжо скончыў сваю гульнявую кар’еру. У рэйтынгу ФІФА фіны займаюць 83-ю пазыцыю (чэрвень 2013 году).

## Вонкавыя спасылкі

* Афіцыйны сайт
* Усе вынікі з 1911 году. RSSSF
Вэрдыкт

**Вэрдыкт** ( — праўдзіва сказанае) — у судзе прысяжных рашэньне (прысуд) прысяжных засядацеляў па пытаньні аб вінаватасьці або невінаватасьці падсуднага (абвінаваўчы або апраўдальны вэрдыкт). Заканадаўства й судовая практыка розных дзяржаваў маюць вусны й пісьмовы вэрдыкт, прычым яны могуць быць у форме адказаў на пытаньні суду або ў форме згоды з абвінаваўчым актам альбо яго адхіленьне. У судовай практыцы ЗША адрозьніваюць агульны вэрдыкт па пытаньні аб вінаватасьці й спэцыяльны вэрдыкт па пытаньні аб даказанасьці пэўных фактаў, вывад зь якіх робяць пастаянныя суды. На аснове вэрдыкту суд выносіць рашэньне аб пакараньні. Вэрдыкт прымаецца прысяжнымі аднагалосна або большасьцю галасоў. Напрыклад, у Вялікабрытаніі з 1967 году аднагалоснасьці засядацеляў пры вынясеньні вэрдыктаў не патрабуецца, такі ж парадак устаноўлены ў заканадаўстве шэрагу штатаў ЗША.

Катэгорыя:Крымінальна-працэсуальнае права
Зборная Бэльгіі па футболе

**Зборная Бэльгіі па футболе** — прадстаўляе Бэльгію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Каралеўская бэльгійская футбольная асацыяцыя. Каманда існуе з 1904 году. Бэльгійская зборная зьяўляецца адной з найстарэйшых зборных Эўропы па футболе, яна прымала ўдзел ва ўсіх малых і буйных турнірах пачатку XX стагодзьдзя.

## Вонкавыя спасылкі

* Афіцыйны сайт Каралеўскай бэльгійскай футбольнай асацыяцыі
* Усе вынікі з 1904 году. RSSSF
* Статыстыка на сайце Footbel.be
Затрыманьне

**Затрыманьне** — кароткачасовае пазбаўленьне волі асобы, якая падазраецца ў зьдзяйсьненьні злачынства. Паводле заканадаўства Рэспублікі Беларусь тэрмін затрыманьня ня можа перавышаць 72 гадзінаў. Орган дазнаньня або сьледчы абавязаныя на працягу 24 гадзінаў паведаміць пракурору, а апошні на працягу 48 гадзінаў з моманту атрыманьня паведамленьня даць санкцыю на арышт падазронага або вызваліць яго.

## Літаратура
* 

Катэгорыя:Крымінальна-працэсуальнае права
Пракурор

**Пракуро́р** ( — «клапаціцца») — галоўны законны прадстаўнік абвінавачваньня ў краінах рамана-германскай прававой сям’і з сыстэмай сьледзтва або ў краінах ангельска-амэрыканскай прававой сям’і, якія прынялі спаборную сыстэму. Абвінавачваньне — бок, які адказвае за выклад довадаў супраць асобы, якая абвінавачваецца ў зьдзяйсьненьні правапарушэньня, у ходзе судовага разбору па крымінальнай справе. Функцыі пракурораў у розных краінах розныя й шмат у чым вызначаюцца ўмовамі, якія гістарычна склаліся.

## Беларусь

У 2001 годзе ў Беларусі на пратэст пракурораў скасавалі 2229 незаконных прававых актаў: 1050 аб адміністрацыйных правапарушэньнях, 490 аб працы, 31 аб жытле, 20 аб мясцовым самакіраваньні.

26 сакавіка 2014 году А. Лукашэнка падпісаў Указ № 137, паводле якога 1 верасьня 2014 году скасавалі Беларускую вайсковую пракуратуру і 11 міжгарнізонных вайсковых пракуратураў. Іх паўнамоцтвы ўсклалі на Генэральную пракуратуру Беларусі і тэрытарыяльныя пракуратуры.

## Глядзіце таксама
* Пракуратура БССР

## Літаратура
* *Raoul Muhm*, *Gian Carlo Caselli* (Hrsg.). Die Rolle des Staatsanwaltes Erfahrungen in Europa — Il ruolo del Pubblico Ministero Esperienze in Europa — Le role du Magistrat du Parquet Expériences en Europe — The role of the Public Prosecutor Experiences in Europe. — Vecchiarelli Editore Manziana (Roma) 2005 
* *Raoul Muhm*. The role of the Public Prosecutor in Germany // The Irish Jurist | Volume XXXVIII | New Series 2003 , The Law Faculty, University College, Dublin

## Крыніцы
Магшот

**Магшот** — фатаграфічны партрэт, які робіцца пасьля арышту. Мэта магшоту — дазволіць праваахоўным органам мець фатаграфічную справаздачу аб арыштанце, каб забясьпечыць ідэнтыфікацыю ахвярамі й сьледчымі. Большасьць магшотаў мае дзьве часткі: першая — профіль, другая — анфас. Яны могуць быць складзеныя ў магшот-кнігу для таго, каб вызначыць асобу злачынца. У гучных справах магшоты могуць быць таксама апублікаваныя ў сродках масавай інфармацыі.

## Літаратура
* Michael H. Graham (2003). Handbook of Illinois Evidence. Aspen Publishers. pp. 147. ISBN 978-0735544994.
* Julie K. Petersen (2007). Understanding Surveillance Technologies: Spy Devices, Privacy, History, & Applications. Auerbach Publications. pp. 26. ISBN 978-0849383199.

## Вонкавыя спасылкі

Катэгорыя:Крымінальна-працэсуальнае права
Зборная Швайцарыі па футболе

**Зборная Швайцарыі па футболе** — прадстаўляе Швайцарыю на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Швайцарская футбольная асацыяцыя. Каманда існуе з 1905 году.

## Гісторыя
Свой першы міжнародны матч зборная Швайцарыі згуляла ў 1905 годзе супраць зборнай Францыі й атрымала паразу ў ім зь лікам 0:1. Найвышэйшым посьпехам у ейнай гісторыі была заваёва срэбраных мэдалёў на Алімпіядзе 1924 году ў Парыжы й перамога ў юніёрскім (да 17 гадоў) чэмпіянаце сьвету 2002 году.

У пэрыяд 1930—1960-х гадоў у станаўленьні зборнай і ў швайцарскім футболе ў цэлым вызначальную ролю гуляў аўстрыйскі трэнэр Карл Рапан, які вынайшаў тактычную схему *verrou* (правобраз будучыні катэначча) і кіраваў зборнай падчас фінальных розыгрышаў трох сусьветных чэмпіянатаў (1934, 1938 і 1954), апошні зь яких праходзіў у самой Швайцарыі. У 1960-х гадох у гісторыі зборнай Швайцарыі пачаўся пэрыяд няўдач, які працягваўся амаль 30 гадоў.

Толькі ў пачатку 1990-х гадоў ангельскаму трэнэру Рою Годжсану атрымалася вярнуць Швайцарыю ў эліту сусьветнага футболу, вывеўшы яе ў фінальную частку чэмпіянату сьвету 1994 году й чэмпіянат Эўропы 1996 году. Пад кіраўніцтвам Якаба Куна, папярэдніка Гітцфэльда, каманда дасягала фінальнай стадыі чэмпіянату Эўропы 2004 году й чэмпіянату сьвету 2006 году; на апошнім сусьветным першынстве яна здолела выйсьці з групы і толькі ў 1/8 фіналу атрымала паразу ад зборнай Украіны па выніках сэрыі пасьляматчавых пэнальці (0:0 у асноўны і дадатковы час). Швайцарыя выбыла са спаборніцтваў, не прапусьціўшы ніўводным матчы ніводнага мяча ў асноўны час, што ў гісторыі чэмпіянатаў сьвету здараецца ня гэтак часта.

Улетку 2008 году Швайцарыя (разам з Аўстрыяй) прымала чэмпіянат Эўропы 2008 году. У хатнім чэмпіянаце швайцарцы занялі апошняе месца ў групе, здолеўшы, аднак, перамагчы зборную Партугаліі.

## Вонкавыя спасылкі
* Афіцыйны сайт Швайцарскага футбольнага зьвязу
* Статыстыка гульняў. Football.ch
* Усе вынікі з 1905 году. RSSSF
Зборная Вугоршчыны па футболе

**Зборная Вугоршчыны па футболе** — прадстаўляе Вугоршчыну на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Вугорская футбольная фэдэрацыя. Каманда існуе з 1901 году, зьяўляючыся такім чынам адной з найстарэйшых зборных сьвету. Футбольная каманда Вугоршчыны зьяўляецца трохразовым пераможцам футбольнага спаборніцтва на Алімпійскіх гульнях (1952, 1964, 1968).

## Вонкавыя спасылкі

* Афіцыйны сайт Вугорскай футбольнай фэдэрацыі
* Усе вынікі з 1902 году. RSSSF
Менскі плянэтарый

**Менскі плянэтарый [[Менскі дзяржаўны палац дзяцей і моладзі|Менскага дзяржаўнага палацу дзяцей і моладзі]]**, **Менскі плянэтарый** — плянэтарый у Менску (у парку імя Горкага).

## Гісторыя
29 ліпеня 1965 году — адкрыцьцё плянэтарыя й абсэрваторыі.

8 ліпеня 2011 году — закрыцьцё на касмэтычны рамонт (на летні пэрыяд).

## Апісаньне

Плянэтарый: зорная заля на 120 чалавек (для зорных сэансаў — 100) абсталяваны купалападобным экранам і оптыка-мэханічным апаратам «Плянэтарый» (мадэль ZKP-1 фірмы Carl Zeiss, НДР).

Абсэрваторыя: У вежы (6 м) абсэрваторыі ўстаноўлены тэлескоп-рэфрактар (фокусная адлегласьць — 1950 мм, павелічэньне — 300-разовае, фірма Carl Zeiss), пры дапамозе якога (пад кіраўніцтвам спэцыялістаў) наведвальнікі могуць назіраць нябесныя аб’екты.

## Праекты й мерапрыемствы
* Зорныя сэансы, лекцыі
* Дні астраноміі
* Дні касманаўтыкі
* Зорнае Вясельле
* Выстаўкі й экспазыцыі

Пры плянэтарыі 1 лістапада 2008 году створаны клюб аматараў астраноміі «Аш-ню».

## Час працы
Аўторак-нядзеля з 9:00 да 18:00, панядзелак — выходны. Сэансы: з 10:00 да 17:00 (інтэрвал — 1 гадзіна, працягласьць сэансу — 40 хвіл.).

Умяшчальнасьць зорнай залі — 100 чалавек.

## Крыніцы й заўвагі

Катэгорыя:Музэі Менску
Зборная Сэрбіі па футболе

**Збо́рная Сэ́рбіі па футбо́ле** — прадстаўляе Сэрбію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольны зьвяз Сэрбіі. Зьяўляецца правапераемнікам зборных Югаславіі і Сэрбіі і Чарнагорыі. Існавала як зборная Югаславіі да лютага 2003 году, затым выступала пад імем зборнай Сэрбіі і Чарнагорыі, з 28 ліпеня 2006 году перайменавана ў зборную Сэрбіі.

## Вонкавыя спасылкі

* Афіцыйны сайт Футбольны зьвяз Сэрбіі
* Профіль зборнай на сайце UEFA
* Профіль зборнай на сайце FIFA
Зборная Баўгарыі па футболе

**Зборная Баўгарыі па футболе** — прадстаўляе Баўгарыю на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Баўгарскі футбольны зьвяз.

## Вонкавыя спасылкі

* Афіцыйны сайт Баўгарскага футбольнага зьвяза
* Усе вынікі з 1924 году. RSSSF
Дзяржаўны літаратурны музэй Петруся Броўкі

**Літарату́рны музэ́й Петруся́ Бро́ўкі** — музэй, прысьвечаны беларускаму савецкаму пісьменьніку Петрусю Броўку.

## Гісторыя
Музэй адкрыты «у доме № 30 па вуліцы К. Маркса ў г. Менску» паводле Пастановы Савету Міністраў Рэспублікі Беларусь ад 10 ліпеня 1980 № 256 «Аб увекавечаньні памяці народнага паэта БССР П. У. Броўкі (Петруся Броўкі)».

Паводле гэтай жа Пастановы адкрыты дом-музэй Петруся Броўкі (Пуцілкавічы Ўшацкага раёну Віцебскай вобласьці).

Структура й штат музэю былі зацьверджаныя Міністэрствам культуры БССР па ўзгадненьні зь Міністэрствам фінансаў БССР.

## Літаратура
* Броўкі Петруся літаратурны музэй / / Энцыкляпэдыя гісторыі Беларусі. — Мн., 1994. — Т. 2 . — С. 81.
* Стафановіч М. Цёплыя ўражаньні / / Культура. — 1996. — 26 лістап. — 2 сьнеж. (№ 47).
* Марціновіч А. Запрашае дом паэта / / ЛіМ. — 1985. — 4 студз.

## Вонкавыя спасылкі
* Афіцыйная бачына

Катэгорыя:Музэі Менску
Зборная Шатляндыі па футболе

**Зборная Шатляндыі па футболе** — прадстаўляе Шатляндыю на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Шатляндзкая футбольная асацыяцыя. Зборная зьяўляецца адной з самых найстарэйшых у сьвеце, таксама шатляндзкая зборная зьяўляецца ўдзельнікам першага ў сьвеце міжнароднага матчу, які каманда правяла 30 лістапада 1872 году супраць зборнай Ангельшчыны.

## Вонкавыя спасылкі
* Афіцыйны сайт Шатляндзкай футбольнай асацыяцыі

Зборная Шатляндыі па футболе
Тэсла (неадназначнасьць)

**Тэ́сла**:
* Тэсла, Нікола — вучоны з сусьветным імём, вынаходнік у галіне электратэхнікі і радыёэлектронікі
* Тэсла — адзінка вымярэньня магнітнай індукцыі
* Tesla Inc — амэрыканскі вытворца электрааўтамабіляў
Зборная Славеніі па футболе

**Зборная Славеніі па футболе** — прадстаўляе Славенію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольны зьвяз Славеніі. Зборная існуе з 1991 году, калі Славенія выйшла са складу СФРЮ. Чалец ФІФА і ЎЭФА з 1992 году.

## Вонкавыя спасылкі
* Афіцыйны сайт Футбольнага зьвязу Славеніі

Зборная Славеніі па футболе
Зборная Калюмбіі па футболе

**Зборная Калюмбіі па футболе** — прадстаўляе Калюмбію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Фэдэрацыя калюмбійскага футболу. Зборная ўваходзіць у такія арганізацыі, як ФІФА і КОНМЭБОЛ. Пераможца Кубку Амэрыкі 2001 году, які праходзіў у Калюмбіі.

## Вонкавыя спасылкі
* Афіцыйны сайт Фэдэрацыі калюмбійскага футболу
* Усе вынікі з 1938 году. RSSSF
Зборная Парагваю па футболе

**Зборная Парагваю па футболе** — прадстаўляе Парагвай на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Асацыяцыя футболу Парагваю. Зборная зьяўляецца дзьвюхразовым пераможцам Кубку Амэрыкі (1953, 1979).

## Вонкавыя спасылкі

* Афіцыйны сайт Асацыяцыі футболу Парагваю
* Усе вынікі з 1919 па 2004 гады. RSSSF

Зборная Парагваю па футболе
Зборная Ўругваю па футболе

**Зборная Ўругваю па футболе** — прадстаўляе Ўругвай на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольная асацыяцыя Ўругваю. Зборная ўваходзіць у такія арганізацыі, як ФІФА і КОНМЭБОЛ. Пераможца 15 розыгрышаў Кубку Амэрыкі і двухразовы чэмпіён сьвету (1930, 1950).

Уругвай зь цяперашнім насельніцтвам крыху большым за 3 млн чалавек зьяўляецца самай малалікай краінай, якая калі-небудзь атрымлівала перамогу на чэмпіянаце сьвету ці нават была ў ліку ягоных прызэраў.

## Вонкавыя спасылкі

* Афіцыйны сайт Футбольнай асацыяцыі Ўругваю
* Усе вынікі з 1902 году. RSSSF
Зборная Японіі па футболе

**Зборная Японіі па футболе** — прадстаўляе Японію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольная асацыяцыя Японіі. Не зважаючы на тое, што ў каманды няма афіцыйнай мянушкі, яе таксама часта называюць імем галоўнага трэнэра, але ў апошні час за зборнай таксама замацавалася мянушка «сінія самураі».

Японія ёсьць самай тытулаванай нацыянальнай зборнай у Азіі, якая мае ў сваім актыве 4 перамогі ў розыгрышах Кубка Азіі й выхад у 1/8 фіналу на чэмпіянатах сьвету 2002, 2010 і 2018 гадоў.

## Вонкавыя спасылкі

* Афіцыйны сайт Футбольнай асацыяцыі Японіі
Зборная Аўстраліі па футболе

**Зборная Аўстраліі па футболе** — прадстаўляе Аўстралію на міжнародных футбольных турнірах і ў таварыскіх матчах. Арганізацыяй, якая ажыцьцяўляе кантроль і кіраваньне зборнай, зьяўляецца Футбольная фэдэрацыя Аўстраліі. У 2006 годзе футбольная фэдэрацыя вырашыла перайсьці ў Азіяцкую футбольную канфэдэрацыю з прычыны адсутнасьці простага выхаду пераможцы зоны Акіяніі на чэмпіянат сьвету.

## Вонкавыя спасылкі

* Афіцыйны сайт Футбольнай фэдэрацыі Аўстраліі
Панджаб (Пакістан)

**Панджа́б** (, ) — правінцыя ўва ўсходняй частцы Пакістану.

## Геаграфія
Правінцыя знаходзіцца на ўсходзе краіны. На поўдні мяжуе з правінцыяй Сынд, на паўднёвым захадзе — з правінцыяй Бэлуджыстан, на паўночным захадзе — з правінцыяй Хайбэр-Пахтунхва, на поўначы — са Сталічнай Тэрыторыяй Ісламабаду, на паўночным усходзе — з Азад Кашмірам, на ўсходзе праходзіць мяжа зь Індыяй.

Плошча складае 205 344 км².

## Адміністрацыйнае ўладкаваньне

У склад правінцыі ўваходзяць раёны (дыстрыкты).

## Дэмаграфія
Колькасьць насельніцтва складае 91 379 615 чалавек.

## Вонкавыя спасылкі

* Афіцыйны сайт
Панджаб (неадназначнасьць)

**Панджа́б**:

* Панджаб (рэгіён) — рэгіён у Азіі, тэрыторыя якога звычайна акрэсьліваецца ў цэнтры і ўсходзе Пакістану і паўночным захадзе Індыі.
* Панджаб (Брытанская Індыя) — адна з правінцыяў Брытанскае Індыі (1849 — 1947)
* Панджаб (Індыя) — штат у Індыі.
* Панджаб (Пакістан) — правінцыя ў Пакістане.
Славацкі Гроб

**Слава́цкі Гроб** (, , ) — вёска і грамада ў заходняй Славаччыне, у раёне Пэзінак Браціслаўскага краю.

## Геаграфія
Славенскі Гроб разьмешчаны ля падножжа Малых Карпатаў. Насельніцтва рэгіёну здаўна традыцыйна займаецца разьвядзеньнем гусей. Гэтаму спрыяе навакольле: азёры, балоты і квяцістыя паплавы.

Пачаткова гусі прызначаліся толькі для ўласнага выкарыстаньня. Аднак эканамічныя цяжкасьці сярэдзіны XX стагодзьдзя змусілі жыхароў прадаваць гусінае мяса на рынках у Браціславе і Пэзінку, дзе яно атрымала вялікі посьпех. Гурманы пацягнуліся ў рэгіён дзеля пошуку аўтэнтычных страваў, і паступова ў Славацкім Гробе пачалі зьяўляцца падпольныя шынкі, ствараныя ў жылых пакоях вяскоўцаў. Пасьля Аксамітнае рэвалюцыі гэты працэс яшчэ больш паскорыўся, і невялічкія пакойчыкі ператварыліся ў сталоўкі для турыстаў.

## Турыстычная інфармацыя
* рыма-каталіцкі касьцёл сьв. Яна Хрысьціцеля (1635)
* капліца Пакутнай Панны Марыі (1759)
* капліца сьвятой Ганны (1790)

## Крыніцы

## Вонкавыя спасылкі
* Афіцыйная бачына 

Катэгорыя:Пэзінак (раён)
Катэгорыя:Вёскі Браціслаўскага краю
Катэгорыя:Населеныя пункты, згаданыя ў XIII стагодзьдзі
Сьпідвэй

**Сьпідвэй** ( — хуткасная дарога), ці *трэкавыя матагонкі* — адзін зь відаў матацыклетнага спорту.
 
Галоўнае адрозьненьне сьпідвэю ад колцавых матагонак і матакросу складаецца ў трасе, якая ўяўляе сабой авал даўжынёй ад 260 м да 400 м (стандартная бегавая дарожка стадыёну), звычайна з гаравым роўным пакрыцьцём. Аднак, папулярны й зімовы варыянт сьпідвэю — па ледзяным пакрыцьці. Менш распаўсюджаныя гонкі па земляных і травяных трэках, а таксама з даўжынёй дарожкі адзін кілямэтар і больш (на іпадроме).
 
Колькасьць удзельнікаў звычайна ад 4 да 6 у кожным заезьдзе. Найбольш папулярныя гонкі на матацыклах 500 см³, аднак, спаборніцтвы праводзяцца й сярод 250 — і 125 — см³ матацыклаў. Таксама вядомыя спаборніцтвы на матацыклах з каляскай, мапэдах і матаролерах.
 
Спаборніцтвы праводзяцца з 1920-х гг. Першы чэмпіянат сьвету па сьпідвэі прайшоў у 1936 годзе.

## Літаратура
* 

## Спасылкі

Катэгорыя:Матаспорт
Дангэнан Сўіфтс

«**Дангэнан Сўіфтс**» () — паўночнаірляндзкі футбольны клюб з гораду Дангэнану. Заснаваны ў 1949 годзе. Уладальнік Кубка Паўночнай Ірляндыі (2025).

## Крыніцы

## Вонкавыя спасылкі
* Афіцыйны сайт

Катэгорыя:Дангэнан
Катэгорыя:Футбольныя клюбы, заснаваныя ў 1949 годзе
Катэгорыя:Паўночнаірляндзкія футбольныя клюбы
Катэгорыя:1949 год у Вялікабрытаніі
Менскі заапарк

**Менскі заапарк** знаходзіцца ў паўднёва-ўсходняй частцы Менску, побач з ракой Сьвіслач.

## Месцаваньне
У адпаведнасьці з распараджэньнем Менскага гарадзкога Савету ад 2 сакавіка 2001 году, тэрыторыя агульнай плошчай 42 га ў рамках вуліцаў Убарэвіча, Ташкенцкай, Галадзеда й Машынабудаўнікоў была выдзеленая для далейшага разьвіцьця Менскага заапарку. З паўднёвай часткі гэтая вобласьць мяжуе з жылым раёнам «мікраён Чыжоўка», з поўначы гэтая тэрыторыі абмежаваная прамысловай зонай Менскага аўтамабільнага заводу, у заходнім кірунку знаходзіцца Чыжоўскае вадасховішча з зонай адпачынку «Чыжоўка». Менскі заапарк мае добрае транспартнае паведамленьне зь іншымі часткамі гораду Менску. Станцыя мэтро «Аўтазаводзкая» месьціцца на адлегласьці 1,5 км ад уваходу. У бліжэйшы час яшчэ адна станцыя мэтро будзе пабудавана ў раёне «Чыжоўка» на адлегласьці 1 км ад уваходу. Ёсьць 5 аўтобусных маршрутаў і 3 тралейбусных маршрутаў, якія злучаюць Менскі заапарк зь іншымі раёнамі Менску.

Цяперашняя плошча заапарку 17,5 га, зь якіх 6 га служаць для экспанацыі жывёлаў (так званы «Стары заапарк» пабудаваны ў 1980-х гадах Менскім аўтамабільным заводам) астатняе — «Новы заапарк», пабудаваны ў 2001—2002, а агульная плошча 42 га выдзеленая для далейшага разьвіцьця Менскага заапарку.

Катэгорыя:Заапаркі Беларусі